
De arte geometrica, quae fertur BoSthii, quas 
adhuc docti homines quaestiones instituerint. 



-» v-^X^ x /-v^-v^ 



Ea aetate, qua Germanorum gentes ab oriente et a 
septentrione undique imperium Romanum invaserant, sum- 
mum periculum litteris quoque imminere videbatur. Sed 
ex nobilibus Romanorum familiis apti exstiterunt viri, qui, 
quidquid possent, condere et servare conarentur (Ebert, 
L. d. M. I 2 . 486). Nec minimus in eorum numero Ani- 
cius Manlius Severinus Boethius erat (Boethius v. 
Usener, A. H. 43 s.). De cuius nomine, vita, operibus 
quod in aliorum libris luculentissime digestum est (in- 
primis v. Usener, A. H. 37 ss., Ebert, L. d. M. I 2 . 485 
— 497, Teuffel-Schwabe 5 . N. 478), ipsam rem protinus 
aggrediar. 

Exstat enim et eius nomen in titulo habet ars 
quaedam geometrica ! ), quae per duo posteriora saecula 
(v. Cantor, M. B. 199 ss.) ab hominibus doctis examinata 
et vehementer aut reprehensa aut mira cum caritate de- 
fensa est. 

Continentur ea arte, quae bis Venetiis (1491/92, 1499), 
bis Basileae (1B46, 1670) in lucem edita est (v. R. F. II. 



*) De hoc titulo v. Friedleinii praef. VI ; ego eum 
titulum per totam hanc disputationem obtinere constitui, 
ut significarem illa, quae Friedleinius edidit ex codicibus 
e, m, aliis excepto codice q; is enim ad artem, ut ap- 
parebit ex tertia quaestionum parte, minime pertinet. Ita- 
que Guilelmus Meyer, Phil. R. 1. 947 non recte Fried- 
leinium reprehendit, quod non codicis q lectiones primo 
loco dedisset; nam artem quae fertur Boetii Fried- 
leinius edidit, quod ipse Boethius ex Euclide in orationem 
Latinam convertisset, editurus non erat. 

81. Bullettino Boncompagni VI. 371 ss.), postremo autem 
Lipsiae a Godofredo Friedlein 1867, praeter Euclidea non- 
nulla in sermonem Latinum conversa egregia illa quae 
abacus dicitur tabula, in qua numeros Indicos vel Arabicos 
invenimus, mensurarum secundum Balbum definitiones, 
multiplicationis et divisionis regulae cum definitionibus 
numerorum, propositiones geometricae, quae in Nipsi et 
Epaphroditi agrimensorum aut in Heronis scriptis plerae- 
que exstant, ratio denique minutiarum. 

Hanc tantam rerum diversitatem Cantor defendere 
conatur Vo^lesungen l 2 . 541— 546, at Weissenbornius op- 
time in quaestionem vocavit 1879 in ea disputationis parte, 
cui titulus est: Welchen Inhalt finden wir in derjenigen 
Schrift, die als Geometrie. des Boethius bezeichnet wird? 
(v. etiam Heiberg, Philologus 43. 512 ss.) 

Hae partes quamvis magna inter se discrepent diver- 
sitate, quamquam ne vocabula quidem eadem ad eandem 
rem exprimendam usurpata sunt, quamquam aliquae res 
non semel, sed bis ter quater expositae sunt (v. Weissen- 
bornium 1879 et Heibergium), tamen universum spectan- 
tibus id nobis tenendum est, ab uno eodemque *) homine 
res inter se diversissimas et insuper varie corruptas in 
unum librum, artem scilicet, collatas esse. 

Huic autem arti sive ab ipso qui collegerat, sive ab 
aliis, sive fraude sive neglegentia, sive ad commendationem 
sive ob admirationem Boethii nomen inditum est. 

Ac postremo quidem saeculo Boeckhius, excellentis- 
simus antiquitatis investigator, aliquot de causis, inprimis 
quod stilus horridus esset et quod abacus cum numeris 
Indicis in hoc libro contineretur, Boethio artem abiudi- 
cavit (v. Friedlein, Gerbert p. 14). Et Godofredus Fried- 
lein ipse quoque ab abaci loco profectus 2 ) Boethianam 

! ) Id mihi planissime edocere videtur Cantor Vor- 
lesungen I 2 . 541—546; contra equidem eum non sequor 
iudicantem ipsum Boethium hanc artem conscripsisse. 

2 ) Id non optime factum esse Heibergius adnotavit 
Philologus 43, 508: die fruheren gegner sind wesentlich 

eius originem negavit nec nulla sed quasi attingendo tan- 
tum argumenta contra genus dicendi attulit, quibus ma- 
iorem vim inesse non iudicaveris (Friedlein, Zur Frage. — 
v. Heiberg, Philologus 43. 508). 

Sed cum alii iique mathematici mira ut dixi cari- 
tate sententiam tenerent illos numeros iam dudum, iam 
ex secundo post Christum saeculo in Europa notos esse 
(Chasles-Sohncke, Cantor; v. Cantor, M. B. 231 ss.), cuius 
sententiae auctoritatem, si artem a Boethio ortam esse 
evicissent, firmare poterant, illum eam scripsisse etiam 
atque etiam contenderunt. « 

At Weissenbornius (1879, idem brevius 1880. — 
v. Heiberg, Philologus 43. 508 ss.) postquam sententias 
magis (juam orationem cum institutione arithmetica et 
musica composuit, ita diiudicavit, ut artem a Boethio pro- 
foctam esse negaret. Item Heibergius tertius Friedleinium 
ot Weissenbornium secutus brevius eorum notas collegit 
(v. Hoiberg, Philologus 43. 508—518) et nova aliquot at- 
tulit argumenta (ibidem 518 ss.), cum alia, quae ad geo- 
motriam pertinerent, a Boethio in aliis libris dicta cum 
arte compararet. Atque is ipse quoque Boethium artem 
scripsisse negavit. 

Ad eius tractatum, quippe qui ceterorum sententias 
maxima diligentia eollegerit, brevissimis verbis exposuerit, 
acerrimo iudicio examinaverit, nonnulla ipse addiderit, in- 
primis respiciendum nobis erit, si argumenta eorum, qui 
artem a BoSthio scriptam esse negent, cognoscere veli- 
mus; adversariorum sententiae ex eo, quod Cantor 1894 
itevum edidit, opere, cui titulus est: Vorlesungen iiber 
Gesehiohte der Mathematik, optime cernuntur. 

Cetorum ex mathematicis iam pridem Hermannus 
Hankel ^Z. G. 302, 329 ss.} artein Boethii esse non concessit, 
cum aliis, ut supra iam dictum est. maximae curae esset, ut 
nomen Boethii arti inditum defenderent et servarent, unde 

von der abaeusstelle ausgegangen und haben somit eine 
petitio principii versehuldet. 

vetustissimum numerorum Indicorum in Europa usum evin- 
cere possent. Sed si diligentius eorum sententias exa- 
minaverimus, tot et tantis argumentis adversariornm unum 
fere illud opponunt, ut dicant ab illis Boethii aetatem 
nimis ex horum temporum iudiciis censeri, sed illam aetatem 
ut ipsum Romanorum ingenium a scientia geometrica vehe- 
menter abhorruisse (v. Giinther contra Weissenbornium, 
Phil. B,., extrema fere pag. 127). At illi ipsi, qui hanc 
Cantoris sententiam sequuntur, non minus mihi quidem 
errare videntur, quod Boethium, hominem illa aetate doc- 
trina inter paucos insignem, ex scientia temporum diu 
praeteritorum et ex iis, quae agrimensores de geometria 
Graecorum cognoverant, iudicari volunt (v. inprimis Can- 
tor, Agrimensoren 130 ss.). 

Nuperrime autem Bubnovius in appendice, quo Ger- 
berti opera mathematica ab ipso edita auxit et instruxit, 
nec minus Tannerius in libello quodam, cui titulus est: 
Notes sur la Pseudo-Geometrie de Boece, Boethio artem 
abiudicaverunt (v. Schmidt, Bericht, 125. s.) et Randius 
ipse quoque (Jahrbiicher 1901, 434 s. — cf. Brandt, Ent- 
stehungszeit. 234) primum illi tantummodo librum tribuit. 

Quae cum ita sint, operae pretium erit aliquando ip- 
sam orationem artis cum institutionibus arithmetica et 
musica comparare, ut hac ratione argumenta ad rem iudi- 
candam afferamus nova. Atque primum quidem de verbis, 
tum de substantivis et sententiarum imaginibus, deinde de 
adiectivis, adverbiis, coniunctionibus, quae maxime notanda 
sint, exponere conabor et pauca de verborum addam 
scriptura. Tertia autem tractatus parte, qua ratione ipse 
Boethius rem aggressurus fuisse videatur, quaerere mihi 
liceat et disputare. 

Praemitto in secunda parte me singulos locos non 
esse additurum, nisi magni momenti mihi esse videantur. 

Vocabulorum in arte geometrica usus cum in- 
stitutione arithmetica et musica Boethii com- 

paratur. 

Verborum partiin forma, partim vis in arte mutata 
est; inprimis autem notandum est, quod praepositionibus 
eomponuntur et quasi firmantur nonnulla verba, qui- 
bus incompositis Boethius utitur, et quod id maxime scrip- 
tor artis studere videtur, ut primae coniugationis verba 
]>ro tertiae verbis usurpare possit. 

Praepositione ad composita inveniuntur: adaugere, 
adinplere, adinvenire, adinvestigare. Quod ut acouratius 
perspiciatur, singulos locos examinemus. In adaugere, id 
est numeros multiplicando augere, praepositionem ad pro- 
priam vim non iam habere apparet, si locos hos 399, 11. 
408, 19. 415, 3 cum Boethiauis 31, 12. 143, 20 et artis 
uno loco 400, 15, ubi augere positum est, comparamus. 
Idem occurrit in adinplere, bis pro inplere dicto ; duobus 
enim locis 413, 22. 417, 26 idem eo verbo significatur 
quod Boethius simplici verbo inplere locis haud dubiis 
104, 22. 204, 4 expressit. 

In verbo adinvenire haerere debebimus, si 393, 5. 
423, 7. 425, 2. 42G, 11 insj)exerimus. Nam his locis, si 
sensus, ut ita dicam, premitur, verbum adinvenire ad rem 
datam novam invenire significare potest. At 4 12, 22 id 
verbum adhibitum nihil amplius valet quam quod verbtim 
simplex. 

Luculontissime autem res apparet, si verbum adin- 
veutigare inquiritur, quo verbo artis scriptor ter 400, 1. 
400, 10. 424, 4 [quarto enim loco 408, 14 codice m in- 
vestigari praebetur] eodem sensu usus est, quo Boethius 
verba investigare aut vestigare usurpat. Hanc vero sim- 
plicissimam formam in arte nusquam invenimus, cum ver- 

bo investigare et substantivis ab eo formatis in arte quo- 
que locus detur; quod hoc modo illustrare mihi liceat: 

vestigare. 

investigare. 
adinvestigare. 
(v. etiam Weissenborn, 1879, 7b). 

Prao si in institutionibus verbo praepositum est, 
priorem in ordine locum significat, sicut apparet in verbis 
praecedere, praecipere, praedicere, praemittere, praepedire, 
praeponere, quae et in illis libris et in arte passim et 
eodem sensu usurpantur, aut in verbis praecognoscere (104, 
16), praeire (186, 21), praecurrere (254, 3), praedocere (14, 
13). Eandem yim ea praepositio in arte quoque habere 
videtur, si verba praelibare, praeloqui occurrunt 400, 28. 
393, 9 itemque praemonstrare 396, 12. 425, 23, praesignare 
425, 29. Tamen quod haec verba in institutionibus non 
inveniuntur, notanda videntur. 

Praepositionem super Boethius ipse verbis apponere 
et adnectere addit ita, ut superapponere 329, 9 superiori 
rei parti apponere, superadnectere autem 348, 3 idem at- 
que insuper adnectere significent. Contra verbo superabun- 
dare 400, 20 Boetbius in institutionibus non utitur, sed sim- 
plicioribus formis redundare (saepius in arte, in arith- 
metica institutione semel 40, 5), exuberare (saepius in in- 
stitutionibus, in arte semel 418, 10) exundare, superfluere. 

Di(s) autem praepositum est verbis noscere et spicere, 
ut formae dinoscere et dispicere cnm substantivis verba- 
libus nascantur eodem sensu, quo Boethius pernoscere et 
perspicere vel inspicere usurpat, quorum hoc ab artis scrip- 
tore non adhibetur. Disconvenire denique in institutioni- 
bus nullo loco, bis in arte occurrit 381, 5. 389, 11 nec 
quidquam eis locis significatur hoc verbo (non discon- 
venit). 

Hactenus haec de verbis praepositionibus flrmatis. 

Aliud autern, ut supra diximus, maxime memoran- 
dum est, quod primae coniugationis verba singula- 
rem quendam locum obtinent. Lectitare intensivum 
dicitur pro legere 428, 19, menmrare^ cuius verbi passi- 
vum quoque formari potest, pro metiri (403, 9. 408, 13. 
414, 10. 21. 421, 10. 428, 8), augmentare autem passim 
pro aiigere. quod verbum alias praepositione ad firmatum 
nos invenire iam diximus. Hic etiam notandnm est scrip- 
torem artis, qui alias pro simplicibus verbis longiorem 
cum substantivo enuntiationem habeat, cui rei exemplo 
sit transitum facere 415, 15 pro verbo transire (id est dis- 
putationem ad aliam rem convertere) adhibitum, nonnulla 
pro eiusmodi enuntiationibus primae coniugationis verba, 
usurpare, quae frustra in institutionibus requiras, limitare 
dico et initiare. Quorum unum significat limitem, id est 
terminum adsignare 422, 11. 426, 29, alterum autem pri- 
mis quasi elementis instituere 393, 2. 

Quid, quod illo studio is, qui artem scripsit, etiam 
adductus esse videtur, ut verbum labi a Boethio usur- 
patum formis verbi labare permutaret. Quod enim in in- 
stitutione musica occurrit 236, 9: ut — nullo errore 
labatur (cf. 364, 12), non mutatum in arte quoque reperias 
411, 24. Sed paululo mutatum 413, 16 legimus : minime in 
hoc lababit et 423, 3: nullius erroris obstaculo la- 
babis. Boethius his locis certe ut 236, 9 verbo labi 
usus esset. 

Amplius duo verba ita scriptor artis adhibet, ut 
quasi humilior quam pro natura eorum usus videatur. 
Alterum eorum decernere est, alterum sancire (cuius for- 
mam sanccitum mireris 402, 2). Decernentes a Boethio 4, 
16 dicuntur ei, qui de aliqua re apte mdicent, sed duobus 
artis locis 398, 7 et 428, 7 hoc verbo quasi laudante opus 
non est, quod idem de verbo sancire dici potest: Ratio 
quidem rem sancit 224, 5, sed neque 402, 2 neque 428, 
12 apte usurpatur hoc verbum. 

Maxime autem verbi curare usus memorabilis est. 
Nam cum tribus locis 59, 10. 140, 26. 246, 15 a Boethio 

eerto sensu et, quod maximum est, certa structura ad- 
hibetur, cum ille dicat: si quis curet aut si curamus cum 
infinitivo, is, qui artem scripsit, verbo curare nulla certa 
structura ita utitur, ut idem valeat atque cum cura facere 
aliquid, sicut apparet ex locis 411, 3. 415, 8. 426, 26. 

Ad exprimendum computationis effectum a 
Boethio verba procreare, producere, efficere, proferre (cf. 
59, 25), intransitiva autem prodire, nasci, alia adhibentur. 
In arte 407, 15. 422, 14 verbo adducere, quo Boethius 
uno loco 185, 12 ita utitur, ut commovere animum signi- 
ficet, idem sensus atque illis inest, simulque conducere 
coniunctum cum infinitivo idem valet: 407, 14. 410, 21. 
421, 1. 4. Contra verbum proferre in arte longe alio 
sensu adhibetur, cum eandem vim habeat atque edicere, 
vel exponere, docere. Loci sunt 373, 22. 389, 19. 392, 5. 
428, 2. 

Item in subtrahendi et in separandi verbis 
magna discrepantia est. Deducere enim et subducere in 
arte ^lbdem sensu adhibentur, quo auferre et subtrahere . 
dicuntur. Sed Boethius deducere nihil nisi ducere de 
aliquo loco ad alium locum significare vult. Velut ratio 
imperat atque ad rectum deducit [corpus] 224, 10, 
consideratio per singulas proportiones deducitur 
269, 16 similemque sensum loci habent 283, 16. 310, 13 ss. 
344, 8. 348, 11. 13. 356, 11. Ex quattuor autem sepa- 
randi verbis separare, secludere, semovere } seponere solum 
separare 193, 1. 218, 3. 270, 4. 357, 6. 358, 6 quinquies 
et secludere semel 81, 11 in institutionibus usurpantur, in 
arte excepto verbo separare altera tria exstant: secludere 
400, 26. 407, 13, semovere 407, 13. 414, 28, seponere 400, 
20. 406, 23. 407, 16. Sic autem res se habet : 

separare secludere semovere seponere 



in institutionibus, in arte. 

Haec me de singulis verbis dixisse sufficiat. 

Ex substantivis nonnulla eorum, qnae ver- 
balia nominantur, notanda videntur. Plurima ea, quae 
in or finem faciunt velut creator, lector, dispector, inspector, 
di-spittator, indagator, investigator, speculator, mensor, agri- 
mensor. imiltiplicator, divisor, praetcrquam quod in arte 
frequentius quam in institutionibus inveniuntur, non est, 
cur in suspicionem vocemus. Itaque neque utile et longum 
est singulos enumerare locos, quippc cum iudex a Fried- 
leinio diligentissime curatus certus testis esse possit. — 
Q.uod idem quoque in plerisque iis accidit, quae in us et 
io finiunt. Exstat autem accessus uno loco artis, qui prae- 
terea propter confusionem imaginum suspectus est; nam 
legimus 392, 8: ut animus lectoris ad enodatioris 
intelligentiae accessum quasi quibusdam gradibus 
perducatur, quam superfluam orationem a Boethio or- 
tam esse minime credas. Item aditus, quo verbo semel in 
imagine Boethius utitur B, 2, ter in arte occurrit 373, 23. 
408, &. 417, 19. Quam enim sententiae figuram ille sim- 
pliciter e/T prudenter describit in praefatione institutionis 
arithmeticae 5, 2, ubi scriptum est: quae transcursa 
velocius angustiorem intellegentiae praestabant 
aditum, mediocri adiectione reseravi, eam is, qui 
artem scripsit, in praefatione sua ipse quoque praebet, 
sed corrupte, cum dicat: Euclidis de artis geome- 
tricae figuris obscure prolata — exponenda et lu- 
cidiore aditu expolienda suscepi aut 408, 9: quem 
nos ipso aditu difficiliorem ceteris obscuriorem- 
que esse arbitramur et ideo prolixiorem in eius 
explanatione moram faciemus aut 417, 19 quem 
nos quoque patentiori aditu formando numeros- 
que ascribendo reserabimus. Nihil equiden* nega- 
verim similia in libris vere Boethianis exstare, sed suspi- 
cio nobis movetur, cum consideremus id, quod Boethius 
in prologo institutionis arithmeticae semel ornatius dixerit, 
frequentius adhibitum commune fieri et ridiculum. 

Occurrunt autem ascensus 424, 19. 425, 1, 13 et as- 
censio 425, 4, 9 eorumque loco etiam suspectus 425, 10; 

circuitus invenitur 424, 15, 18. 425, 3 vel circuitio 424, 27, 
quem sensum circumductio quoque habet, 121, 24 et 122, 
2 a Boethio, 423, 9, 11. 424, 27 in ai*te usurpatum. Acce- 
dunt appellatio, semel in arte 394, 17, et denominatio, 19, 
20. 22, 10, 12, 13, 16, 17. 26, 4, 11, 13. 70, 7. 234, 23. 
235, 28 duodecies, in arte quater 398, 4, 7. 400, 10. 415, 
2 adhibita. Usurpantur autem cohibitio 393, 29 et con- 
dusio, id est quod concluditur, continetur 374, 12. 411, 
28. 415, 7. Vocabulum inclinatio 393, 29 reperies, positio 
saepius in institutionibus invenitur 70, 18. 92, 13. 208, 8. 
209, 20. 251, 17. 337, 23. 357, 16 quam in arte, ubi bis 
locis dubiis 393, 24. 25 exstat. Deformatio 416, 18. 426, 
25, depi{n)ctio 405, 10 occurrunt, descriptio in institutioni- 
bus passim et saepius in arte adhibetur, item demensio vel 
dimensio [bis pro vocabulo demensio in arte 402, 22. 403, 5 
usurpatum sicut diffinire pro definire nec codicum is er- 
ror, sed scriptoris, ut infra apparebit], directio semel 417, 
6 et septies protensio 402, 1. 11. 403, 11. 407, 6. 418, 11. 
16. 423, 12, inpeditio superfluum semel 428, 2 [nullius 
obstaculi inpeditione], recJamatio in eundem modum 
bis 393, 4. 409, 11 [sine omnis impedimenti recla- 
matione, sine ullius impedimenti reclamatione]. 
Collectio in institutionibus sexies 13, 11. 43, 20. 102, 7. 
137, 9. 25. 241, 19 nihil aliud est nisi adsumptio, in unum 
redactiOj coacervatio; sed cum verbo colligere et in insti- 
tutionibus et in arte intellegendi sensus sit, solum in arte 
substantivum quoque colJectio 415, 17 idem valet atque 
computationis intellegentiam. Enarratio 402, 16 valde 
superfluum est [ad sequentis tractatus enarrationem], 
male institutio uno loco 422, 1 adhibetur pro arte [secun- 
dum superius dictam nostrae institutionis regu- 
lam], altero loco 422, 12 idem significat atque reguJa, 
norma [secundum iam saepe dictam nostrae pr*ae- 
ceptionis institutionem]. Introductio bis in. institu- 
tionibus, in arte bis occurrit: 39, 18 quantum introduc- 
tionis permittebat brevitas, 137, 7 arithmeticam 
introductionem terminare Boethius dixit, artis scrip- 

2 

tor 393, 2: His iam [e, i id est lat. mon. 4024 melius: 
etiam] brevibus et tamen huius artis rudibus 
pernecessariis introductionibus lector initiatus et 
400, 28: Haec vero brevi introductione praeliban- 
tes copiosius enuntiat. 

Praeceptio nusquam in institutionibus, in arte uno loco, 
quem modo attulimus, coniunctum cum vocabulo institutio 
usurpatur. Traditio item loco valde dubio occurrit 393, 6: 
Sed iam tempus est ad geometricalis mensae tra- 
ditionem ab Archita, non sordido huius discipli- 
nae auctore, Latio accomodatam venire. Qui locus 
acerrime inquisitus est Heibergii iudicio (v. Philologus 
43. B09). Nihil dicam de vocabulis tractatus, multipli- 
catio, divisiOj sed alia notabo. Velut participatio 8, 9 et 
29, 27 eandem vim habet, quae adiectivo quoque parti- 
ceps inest, cum in arte 396, 7 participatio dicatur, particio 
sentiatur, quod quidem Friedleinio crimini des, cum com- 
pluribus codicibus, n t n s dico et p x p 2 , rectior lectio par- 
ticionibus hoc loco praebeatur. Neque mireris vocabula 
te invenire portio, proportio, petitio (petitiones Graece air^- 
[/.aTa (term. techn.) sunt), sed haereas, si legeris 424, 11 
podismatio, id est podismi sive areae emensio, processio 
formae 417, 14 pro forma, quae procedit, evadit, si quis, 
quae verbis exposita sunt, lineis et notis pingit, suppu- 
tatio 408, 23, id est eiusmodi computatio, quae propius 
ad rectum accedat. Ac mihi liceat longius disserere de 
vocabulo processio: Procedere etprocessus in institutionibus 
idem valent atque progredi, pergere; at prodire, non pro- 
cedere dicitur, quod computandi ratione efficitur. Tamen 
in arte substantivo processio eadem vis tribuitur, quam 
apud Boethium verbo prodire inesse diximus. Quod appa- 
rebit ex locis 48, 14. 126, 24. 342, 2B. 3B3, 30 comparatis 
cyim 417, 14. — Item verbo reclamare Boethius in insti- 
tutione musica 365, 10 ita utitur, ut inpediendi vim ha- 
beat, in arte eodem cum sensu substantivum reclamatio 
positum est 393, 4. 409, 11. Ne.que praeceptio, inpeditio in 
institutionibus usurpantur, sed praeceptum, impedimentum. 

Figurae a Boethio saepius formae, pkturae dicuntur, 
quae vocabula in arte quoque exstant. Sed is, qui artem 
scripsit, etiam deformatio, depictio idem significare vult, 
quod simplicioribus illis formis a Boethio exprimitur, et 
eorum vocabulorum interdum bina coniungit. Cui rei exem- 
plo sunt loci 416, 18. 426, 25. 405, 10. 

Itaque quamquam Boethium ipsum talibus substan- 
tivis liberius usum esse constat, tamen quod tantum nu- 
merum in arte explent quodque multorum loco alia ea- 
que notiora et simpliciora ab ipso Boethio adhibentur et 
quod ipse verbis quibusdam, non substantivis ab eis for- 
matis certum sensum tribuit, usus eorum non leve pon- 
dus habere debet ad rem iudicandam. 

Alia quoque substantiva a genere dicendi Boethii 
vehementer abhorrent. Nihil dicam de eis, quae ad di- 
sciplinam ipsam pertinentia alia in aliis artis partibus ad- 
hibentur, quippe cum Weissenbornius 1879 longius de hac 
re disseruerit, sed alia quaedam notabo. 

Quod enim in arte fons et origo dicitur 398, 1, id in 
institutionibus vocabulis principium et dementum exprimitur 
79, 24. 104, 13. Hoc eo magis miraberis, quod artis 
scriptor, cum dicat : ut in arithmeticis est dictum, 
exspectationem movere videtur se ad vorba ipsa, quae 
dixerit, recurrere. Tamen 79, 24 legimus: quemadmo- 
dum per se constantis quantitatis unitas principium 
et elemtntum est (cf. 104, 13: omnium formarum 
principium elementumque esse triangulum), cum in 
arte scriptum sit: unitas enim, ut in arithmeticis est 
dictum, numerus non est, sed fons et origo numerorum. 

Initium Boethius octies dicit coniunctum cum esse 
55, 10, capere 231, 6, sumere 25, 1. 92, 9. 285, 6, sortiri 
90, 2. 10, [initiare et] initiamentum 423, 24 non item, 
linea passim, non liniamentum 407, 8 Qiniamenta pedalia 
sunt pedes lineares). Pro vocabulo litterae in arte alfa- 
betum, elementa vel potius aljabeti literae 397, 10 et ele- 
mentorum notae 426, 16 et Uterarum (linearumque) notulae 
391, 6 dicuntur. Quos locos urgere fortasse nolis, quia 

2* 

qui scripserit siugulas litteras significaYe voluerit. Sed 
idem Boethius iu iiistitutionibus duobus locis (nihil enim 
dicam de locis 3, 10. 4, 25, ubi litterae Literatur signi- 
ficat, aut de locis 54, 10. 77, 9. 182, 5. 309, 8. 309, 
16. 318, 16. 19, ubi aliae litterarum notae non ponuntur), 
simplicius 54, 21 litterae X forma, 309, 14 Graecarum 
litterarum notae dixit. 

Post haec sententiarum imagines, quas in quae- 
stionem vocare animum induxi, in institutionibus simpli- 
ciores quam in arte sunt, ubi confusas inter se nonnullas 
earum videbimus. Boethius enim aditum scientiae cuius- 
dam angustiorem et qui reserandus sit, vocat. Alterius 
rei notitia caligantibus sententiis inpedita et eis expe- 
dienda, enodanda dicitur. Contra in arte aditus imago 
cum lucis imagine confunditur, non labitur aliquis errore, 
sed erroris obstaculo labat aut erroris nubilo obtenebra- 
tur, praepeditur. Expediendi et enodandi imago amplius 
in arte exprimitur vocabulis enodate, enucleatius, absol- 
vere, contrarium verbo involvere, adverbio involute signi- 
ficatur. Hi autem loci praecipue huc afferendi esse vi- 
dentur, qui exstant: 5, 2. 4, 22; 236, 9 — 373, 23. 417, 
19 (cf. 5, 2). 398, 9. 405, 13. 

Absurda denique imagine liber, quo podismi quae- 
stiones tractantur, quasi quaestionarius difficultates 
absolvere dicitur 401, 6; erat enim quaestionarius servus 
publicus, qui reos torquebat, cruciabat, examinabat. Egre- 
gia scilicet imago hominis subtilissimi. 

Quamquam autem Latina oratione mediocriter tan- 
tum instructus fuisse videtur is, qui artem conscripsit, 
tamen, ut Graecarum quoque litterarum peritus haberetur, 
aliquot locis necessitate minime coactus Graeca vocabula 
usurpavit. Velut dogma 395, 25 dictum est pro secta phi- 
losophi, vocabulum sophisma (podismatio?) 401, 15 agrimen- 
sorum opus, theorema, quo vocabulo Boethius in referendo 
Nicomachi Graeci dicto in institutione a-rithmetica 80, 5 
ulitur, numero plurali positum praecepta signiflcat : 390, 
4. 401, 5. 424, 1. Nec credas Boethium illa aetate ora- 

tionis Graecae peritissimum genetivos cathetos 408, 19. 
411, 9. 415, 6, scalenos 408, 3 finxisse, nisi forte arbitra- 
ris librarii alicuius hunc esse errorem aut manus aut 
oculorum. 

In adiectivis non tam urgere velim, quod suf- 
fixo osus tria a Boethio non usurpata inveniuntur curio- 
sus 39B, 27. 410, 2, conpendiosus 393, 1, higeniosus 396, 9 
nec magni esse videtur, quod suffixis alis et aris for- 
mata tot occurrunt termini technici velut arealis, emba- 
dalis, pedalis, podismalis, lateralis, angularis, normalis, quo- 
rum singulos locos notari non est necesse ; nam Boethius 
ipse tales formas adhibet, ut adiectiva angularis, theatralis 
docent. Sed dubitabimus, quod, cum ipse Boethius so- 
lum adiectivum geometricus adhibeat, ab eo, qui artem 
conscripsit, forma geometricalis amplius formata suffixo 
alis usurpatur semel 393, 6. Taceam, non taceam de adiec- 
tivis compositis cum multi — ? Etiamsi enim solum in 
arte leguntur multifarius 426, 24, multiformis 396, 10. 
426, 11, multttaterus 375, 20, ipse Boethius in institutio- 
nibus quater multiangulus dixit 109, 12. 110, 21. 111, 6. 
12 et multimodus bis 228, 1. 253, 22. Nihil equidem mi- 
ror, si quis, cui multiplex et multimodus et midtiangidus 
nota sint sicut Boethio, illis quoque verbis utitur ut ar- 
tis scriptor. 

Post haec de adverbiorum usu pauca disputabo: 
In arte summotenus 399, 19 dictum est pro summatim 
223, 1, forma sat in arte solum occurrit 396, 6. 16. 415, 
14. 425, 19 pro pleniore forma satis 189, 12, quodque 
maximum est, generaliter et specialiter in arte idem signi- 
ficant atque universaliter et singiUatim in institutionibus 
adhibita. Quod apparet ex locis 151, 10. 194. 27. 214, 6. 
286, 18; 46, 12. 255, 7 comparatis cum loco illo, qui ex- 
stat 402, 27. Addi potest adverbia involute (bis 390, 8. ^ ^. 
392, 8), enodate (semel 425, 19), enucleatius (semel 403, 9) 
in institutionibus non reperiri, nec protinus (cf. 404, 4. 
424, 2) a Boethio in illis libris dici, sed statim (v. 71, 1. 
161, 64. 180, 25). 

De coniunctionibus Randii auctoritatem secutus 
ex eius tractatu haec notabo: ab ipso Boethio ortum vi- 
deri primum librum, secundum non item ille dixit, si con- 
iunctionum quidem . . . vero . . ., igitur . . . usus respi- 
ceretur; ita enim rem se habere: 

quidem . . . vero quidem . . . autem quidem ... — 
[xev . . . Se 
lib. I: 6 3 1 

lib. II: 

igitur ergo itaque 
lib. I: 21 1 1 

lib. II: 19 12 6 

(v. Rand Jahrbticher, 434). 

Postremo de scriptura verborum pauca dicam. 
Jam ab aliis eius diversitas notata est, sed responsum, 
cum in libris manuscriptis medii aevi illae scripturae ex- 
starent, nihili id esse neque ullam suspicionem movere. 
Sed tamen, quod in institutionibus mutatae hae scrip- 
turae paucissimae exstant , cum artis codices suspecta 
quadam constantia eas lectiones praebeant, non librariis, 
sed scriptori ipsi crimini dandae esse videntur. Nomen 
quidem Archytae, qui quin in arte quoque significetur, 
non est, cur dubitemus aut Architam pro eo fictum sup- 
ponamus Latinum, miro codicum consensu Architas scri- 
bitur. 1 ) Pythagorici, quos Boethius appellat, Pythagorei 



l ) De hac re v. Cantor, M. B. 191 tf, Vorlesungen 
I 2 . 545, 648 ff, Heiberg, Philologus 43. 514. Equidem 
haec addam : Archytas . . . cuncta ratione constituens 
(368, 9) aptissime opponitur Aristoxeno illi, qui minime 
tractatum rationi (cod. f. rectius ratione) constituit, 
sed aurium iudicio permittit (363, 6 ff). At in arte 
413, 22 Architas in cunctis ratione ntens (attendas 
quaeso haec vocabula) eadem ineptia et inania dictum 
est, qua 393, 7 Architas non sordidus huius discipli- 
nae auctor ab eo, qui Horatium legerit, dicitur (v. in- 
primis Cantor, Vorlesungen I 2 . 549). 

quoque dicuntur. Saepissime etiam c pro t scribitur in 
vocabulis partitio. notitia, pretium, spatium. Item scrip- 
tura litera in arte pro littera exstat. De qua re si codi- 
ces plures examinati erunt, melius et rectius iudicari 
poterit. 

Haec me de singulis verbis, substantivis, adiectivis, 
adverbiis digessisse, de coniunctionibus notavisse, de scrip- 
tura dixisse sufficiat. Ex quibus, si addita erunt omnia 
illa argumenta, quae Heibergius diligentissime collegit 
(Philologus 43), satis apparebit artem ab ipso Boethio 
non esse conscriptam. Qui autem eam scripsit, quis fue- 
rit, qua natione, adhuc dici nequit. Quando autem ars 
conscripta sit, ex manuscriptorum aetate satis recte col- 
ligas. Etenim si consideraverimus vetustissimos artis co- 
dices ex XI demum saeculo, quantum nos scimus, ex- 
stare (nam n^ a Friedleinio in editione 372 saeculo X° 
tributus ab Hermanno Usener saeculo XI vel XII scrip- 
tus esse dicitur) et addiderimus scriptori artis minutia- 
rum notas, quae multo post Gerberti aetatem in usu 
erant, obscuras videri (cf. 426, 14), nobis quidem verisi- 
millimum videtur non ita longo intervallo ab ipsa, qua 
illi codices scripti sint, aetate eum, qui artem compilavit, 
afuisse. 

Quid qua ratione Boethius ipse in disciplina 
geometrica elaboravisse videatur, in universum 

exponitur. 

Itaque ars minime Boethio tribuenda est. Tamen 
ficta fabula non potest esse, quod bis claris verbis a Cas- 
siodorio traditum est Euclidem ab illo in orationem Lati- 
nam translatum esse. Ille enim de geom., p. 577 scripsit: 
cuius disciplinae apud Graecos Euclides, Apollo- 
nius, Archimedes nec non et alii scriptores proba- 
biles exstiterunt, ex quibus Euclidem translatum 
in Bomanam linguam idem vir magnificus Boetius 
dedit, et var. I, 45 Theodoricum regem in epistula qua- 
nam his verbis Boethium alloquentem fecit: translatio- 
dibus enim tuis . . . Nicomachus arithmeticus, geo- 
metricus Euclides audiuntur Ausoniis. 1 ) Euclidis au- 
tem nomine nihil aliud nisi elementorum, quae Graece 
(jTot^Eia dicuntur, egregium opus significari homines docti 
consentiunt. Ac profecto ex illo Euclidis opere translata 
sunt non solum ea, quae quamvis corrupta in arte ex- 
stant 374, 1 - 389, 16 et tres illae demonstrationes 390 ss. 
(nec tamen verba, quae singulas demonstrationes praece- 
dunt), sed etiam ea, quae in agrimensorum nonnullis ma- 
nuscriptis sub nomine Boethii nobis traduntur. Haec 
propius quam artis lectiones ad exemplar Graecum acce- 
dere ab aliis iam dictum est (v. Meyer, Phil. R. 1. 127 
itemque Heiberg, Philologus 43. 519); attamen ipsa quo- 

*) De duobus his locis optime Cantor digessit Vor- 
lesungen I 2 . 530 s. ; Weissenbornius 1879 hos ipsos locos 
in suspicionem vocavit, sed minus recte; v. Heiberg, Phi- 
lologus 43. 509. Alia testimonia, ex quibus certissime 
Boethii in geometriam curam colligamus, adhuc non ex- 
stant; v. Heiberg, Philologus 43 ibidem. 

que agrimensoriis quibusdam interpolationibus permixta 
et corrupta sunt (Heiberg, Z., h. 1. A, 1890, 53 s.). Sed 
Boethii nomine illa digniora et, quod nobis nunc enun- 
tiare liceat, reliquiae fortasse maioris translationis sunt, 
quam agrimensores cum maximo illius damno in usum 
suum verterunt (v. etiam Rand, Jahrbucher. 435). 

Ceterum eorum codicum, qui in foliis suis ex Euclide 
translata et (partim) Boethii nomen in titulo habent, alios 
ab aliis commemoratos aut adhibitos aliquot enumerare 
mihi liceat. Lachmannius quidem eorum affert Bamber- 
gensem unum, Monacenses duos, unum Rostochiensem, 
duos Bernenses. Describuntur autem R. F. II. 82 ss. : 
cod a (Aug. Jes. 24, antea Lindenbrogi proprius) nunc in 
bibliotheca regia monacensi lat. 4024 signatur; b (Bam- 
bergensis IV, 22) saeculo XI ° tribuitur; m (lat. mon. 
560), quem q Friedleinius et ceteri adsignaverunt, saeculo 
XII ° scriptus esse dicitur, sed minus recte ; r, Rostochi- 
ensis, ex saeculo XIII exstare videtur. 

Codicem lat. mon. 560 Godofredus Friedlein q signa- 
tum in editionem suam contulit et saeculi XI 1 vel XII 1 
esse dixit. Ceterum melius ea, quae ex Euclide translata 
hoc codice continentur, separatim edidisset, id quod 1890 
Heibergius fecit Z., h. 1. A. 1890, 86 ss., aut ubi pri- 
mum eum codicem in curam suam adhibuit, necesse 
erat omnia eum edere, quae ex translatione Euclidis La- 
tina hoc codice continentur. Una enim tertii Jibri pro- 
positio III, 23 in hoc tantummodo codice, in b, r non 
item traditur (v. etiam Heiberg Z., h. 1. A. 1890, 96). 
Legitur enim: 

in Euclide Graeco, ed. Hei- ! in codice q, fol. 145 v. : 
berg, 224, 6: 

'Em rrfi oLUTTfi sufteix; $»jo t;;/^- In (deest : eadem) recta li- 

jAotTot xuxXcov (cod. F.: xu- nea duae circuli portiones 

x^ou in propositione infra similes atque inaequales 

repetita) 8;xota *al avwa ou isdem partibus (in aliis pro- 

<pjaT<x0^<reTai ItcI toc auTa positionibus:ineasdempar- 

(Aep7j. tes) non constituentur. 

Ceterum etiam Heibergius, qui Z., h. 1. A. 1890 q et 
Bambergensem inter se comparavit, hanc propositionem 
cum ceteris, quae praeter ordinem a folio 145 r, linea 13 
usque ad extremum fere folium 145 v exstant, prompsit et 
in lucem edidit. Sed in describendo codice q notare potuit, 
id quod non nihili mihi esse videtur, eam partem, quae 
huc pertinet, suos proprios quaternionum numeros et eos 
Latinos habere. Certissime autem non ex XII ° neque XI° 
vel XII saeculo ea pars codicis q servatur, sed ex IX ° 
vel X°. Atque vero ex ea ipsa causa, quod q oinnium 
librorum manuscriptorum unus una propositioue plus neque 
eam male praebet, Bambergensi minime postponendus esse 
videtur. v. Heiberg, Z., h. 1. A. 1890, 50 s. — ibidem, 
96 s. et K. F. I. 389, 21 — 390, 20. Hactenus haec de 
codice q. 

Duorum Bernensium 87 et 212 F. Gustafsson iterum 
mentionem fecit; nam in actis societatis scientiarum Fen- 
nicae XI, Helsingfors 1880, pag. 344 eos descripsit et 
alterum anno 1004, alterum X° vel XI saeculo scriptos 
esse dixit. 

Accedunt Parisini tres a Schepssio notati. Descri- 
buntur enim C. W. 279 Parisinus 13020 saeculi IX 1 (quem 
Tannerius (v. Tannery, notes) Bambergensi ab ipso X° 
saeculo tributo anteponit), 14080 saeculi X*, 13955 saeculiX' 1 . 

Quorum codicum, qui valde inter se consentiunt, si 
inquirimus aetatem, eorum vetustissimos saeculo post 
Christum natum IX ° scriptos esse intellegimus. Quam- 
obrem ipsam praeter artis codices eos florere censeo. 

In illis manuscriptis ea, quae sunt ex elementis, ita 
praebentur, ut ex primis quattuor libris definitiones, quae 
sunt in primo libro, petitiones, communes animi concep- 
tiones, tum ceterorum trium librorum definitiones et prae- 
cepta, deinde propositiones dentur nec tamen omnia integra. 
Praecedit autem illa quae dicitur demonstratio artis geo~ 
metricae, Boethio raro doctorum consensu, ut mihi videtur, 
rectissime abiudicata, sequitur altercatio duorum geometri- 
coruni) scurrilis paene et prorsus inutilis. 



— 27 — 

Lachmannius , cum R. F. II. 81 totum demonstra- 
tionem vocet, in editione R F. I. 377 — 392 singulas partes 
melius distinguit. Equidem quae R. F. I. 393 — 406 exstant, 
demonstrationeniy quae ibidem 407 — 416 praebentur, alter- 
cationem dico. 

Tres igitur partes sunt, neque integer ordo, sed varie 
corruptus. Tamen, si alicui parti Boethii nomen tribuendum 
est, ex Euclide quae exstant, minime indigna esse videntur. 
In plerisque enim iis codicibus Boethii nomen legitur 
neque est, cur Lachmannium et Heibergiutn sequamur et 
haec quoque Boethio abrogemus. Nam quamvis sint cor- 
rupta, tamen germanam originem indicare videntur nec 
manuscriptorum tanta copia examinata est, ut aut dicere 
possimus aut negare Boethii ea esse. 

Certe autem non omnis Boethii ex Euclide translatio 
hic exstat : nam is aut omnia Euclidis elementa transtulit 
aut, quod mihi quidem verisimilius videtur, primos tan- 
tummodo quattuor libros, sed eos secundum ordinem illum, 
qui nobis in ipso Euclidis opere occurrit. Postea autem 
cum in agrimensorum et, ut opinor, scholarum usum ea 
solum, quae utilissima videbantur iis, qui ad vitam coti- 
dianam, non ad artes spectarent, ab homine antiquitatis auc- 
toritatem parum verito excerperentur 1 ), praecepta in unum 
collocata et propositiones singulorum librorum separatas 
a praeceptis et ipsas quoque in unum collatas esse coni- 
ciamus (v. Heiberg, Philologus 43. 518 et Z., h 1. A. 1890, 54). 



l ) Jam antiquitus ea, quae ex Euclide translata Boethii 
nomen prae se ferunt, excerpta potius haberi inprimis locus 
ille testatur, quem ex codice Vaticano 3123 saeculi XI 1 vel XII 1 
(nj a Friedleinio signato et X° saeculo tributo, quem artis 
exemplar continere supra diximus,) Hermannus Usener 
A. H. 47, A. 13 affert: legitur enim in illo codice fol. 65 v: 
Euclides in greco boetius transtulit in latinum 
commentatus in difficiliora capitula, dirigit autem 
ad simachum socerum suum cum prologo, sicut in 
arithmetica imitatus Nicomachus (. . . um scil.) dirigit 

Qua in re facile fieri potuit, ut illa communis animi 
conceptio, quam maxime in geometria Boethii requiras et 
quae interponenda est ed. Friedl. 378, 8: duas lineas 
rectas spatium non continere (v. ed. Friedl. 91, 9. 
Weissenborn, 1880, extrema fere pag. 5), perdita aut omissa 
sit, cum subsequeretur def. II, 1: omne parallelogram- 
mum rectiangulum sub his duabus lineis dicitur con- 
tineri . . . (v. ed. Friedl. 378, 8. R. F. I. 379, 23, quem 
locum in codicibus sequitur, quod exstat R. F. I. 385, 21). 
Discrepare fortasse illa inter se alterumque omittendum 
esse videbantur ei, qui ex Boethii translatione libellum 
illum excerpsit. 

Accedunt ad Euclidea illa, quae Boethio tribuimus, 
et demonstrationes et Tropi^aaTa. Neque enim solum in 
artis manuscriptis sed etiam in agrimensorum codice Gu- 
diano tres primae demonstrationes integrae adhuc exstant 
v. ed. Friedl. 390 s., R. F. I. 380 s., cf. R. F. II. 93; 
cf. Rand, Jahrbucher. 435). Quid, quod eorum verborum, 
quae in reprehensionem nostram inciderunt, nullum his 
locis occurrit? 



ad eundem. Yidentar tainen pocius excerpta a boetii 

libro. — Ceterum Usener non adnotavit, utrum ex ipso 
illo tempore, quo codex ille scriptus esse videatur, haec 
verba exstent an postea sint addita. De titulo illorum 
excerptorum infra disserendum erit. — Haec autem notae 
verba: dirigit (Euclidem translatum scil.) . . . ad siuiachuui 
soccrutu suuui cum prologo, sicut in arithmetica imi- 
tatus Nicomachuin dirigit ad eundein, si non refellere, 
at non comprobare Brandtium videntur, qui sentiat Patri- 
cium illum, quem in prooemio alloquitur is, qui artem 
scripsit, non Symmachum (postea) socerum, sed Patricium 
quendam, rhetorem, aequalem Boethii fuisse (v. Brandt, 
Entstehungszeit, p. 234, nota). 

Randium ipsum quoque excerptum primum librum 
artis ex translatione Boethiana iudicavisse [v. Rand, Jahr- 
biicher, 435; cf. Bubnov, Tannery (Schmidt, Bericht)] supra 
iam notatum est. 

riopiG|7,aTa autem Boethius ipse corollaria nomiuavit. 
Nam ex cons. phil. III, 10, 74 ed. Peiper haec Heibergius 
Pfcilologus 43. B19 notavit: super haec, inquit, igitur 
veluti geometrae solent demonstratis propositis 
aliquid inferre, quae porismata ipsi vocant, ita ego 
quoque tibi veluti corollarium dabo. 

Corollariorum vero vestigia quamvis contrita et obruta 
exstare videntur ed. Friedl. 388, 19, ubi legitur: Ex hoc 
igitur manifestum est, quoniam (cf. Rand, Jahrbucher, 
429) — , quae verba mirum in modum respondent 7uopi<j;xaTcov 
initio Graeco: sx. Svj toutou (pavspov, 8ti — v. Euclidem 
Graecum, ed. Heiberg, I. 168, 11. 

Ceterum quomodo ipse Boethius demonstrationes 
dederit, equidem ita coniciam : Postquam aliquot exempla 
Boethius planis verbis demonstravit, verisimile est eum 
ab exemplo quodam orsum paene puris numeris et litteris 
demonstrationes notasse. Nam cum illi ea tractandi ratio 
non aliena est, sicut intellegas ex inst. mus. II. 31, ed. 
Friedl. 264, 28. 265, 1 s. : Sed quoniam de diatessaron 
consonantia latius diximus, brevius et paene puris 
numeris de diapason ac diapente consonantiis dis- 
seramus, tum in codice lat. mon. 13021 tales demon- 
strationes exstant. 1 ) 



') Hic codex ab Heibergio describitur Z., h. 1. A. 
1890, 49. Addam nonnulla, quae corrigenda sunt. Di- 
stingui possunt duae inprimis manus: Altera scripsit, quae 
continentur fol. lv — 96 v et fol. 164 r — 211 v, altera 
firmiore ductu fol. 97 v — 163 v , 212 r — 283 v. 
Arte aliquando coniuncta erant fol. 1—96, fol. 164 
— 211, quod ex ipsis quaternionum numeris Arabi- 
cis apparet: tredecim enim quaterniones, cum compluria 
folia desint, fol. 1 — 96 signantur et sex fol. 164 — 211. Ne- 
que Sigboti monachi Pruefeningensis manus eas partes 
scripsit, cum ille firma manu magnas litteras exararisset, 
quales videris in codicis lat. mon. 13072 parte altera. 
Magis in alteris duabus partibns codicis 13021 eiusmodi 

Addere nrihi liceat non satis adhiic inquisitas et 

litteras spectaveris. Notam autem historicam, quae exstat 
fol. 211 v. (v. Z., h. 1. A. 1890. 49) hoc modo correctam 
referre nobis liceat: anno domini MCC° nonagesimo VII ° 
feria secunda in annuntiatione beatae virginis sub domino 
Ulrico abbate huius loci XVI ° magister Wernherus me- 
dicus canonicus veteris capelle Bat(isbonensis) amicus 
domini abbatis et omnium fratrum spetialissimus (non 
specialissimus) hunc librum (sive folia 1 — 96 et 164 — 211 
sive folia 1—211 continentem) ex diversimoda con- 
cessione (3 id est con — , non se — ; significatur 
autem : infolge mannigfachen Ausleihens) ante mulfcos an- 
nos perditum et a memorra omnium quasi funditus sub- 
tractum (non substractum) sua peccunia aput quendam 
aurificem, qui ipsum venalem publice portabat, compara- 
vit et ipsum pro remedio anime sue ad honorem [sequi- 
tur loco raso: sci Geor(g)i patroni nostri eccPe i(n) Pru- 
feni(n)g] restituit sine omni ipsius dampno liberaliter et 
praecise. unde statuimus (non etatuimus) ut nullus ipsum 
deinceps extra septa ecclesie audeat commodare. — Intel- 
legere non possum, qua de causa Heibergius notaverit: 
die eingeklammerten Worter in Rasur, doch von derselben 
Hand. At manus, quae illa verba scripsit, hominis al- 
terius minime sollertis est ; accedit quod eccFe hoc loco 
pro ecclesie abbreviatum est, infra ecclie\ 

Neque ob eam rem codicis fata tam simpliciter quam 
ab Heibergio enarrari possunt. Quod ego alias persequi 
constitui. 

Quattuor illae codicis partes, quas exposui, multo 
postea collectae sunt et nota, quam in fol. 1 r invenimus, 
addita est: In hoc libro continetur totum quadruvium, 
scilicet Arismetica (cui eadem manu suprascriptum est 
boecij), Astronomia, musica boecij, Geometria. Infra haec 
verba locus rasus est, quo Chalcidium notatum fuisse ar- 
bitror. Nec tamen omnes voluminis partes hic nominantur. 

Artis exemplum, quod in hoc codice continetur, lec- 
tiones quasdam, errores, abaci tabulam. nun^erorum Indi- 

examinatas esse ab homiuibus doctis figuras codicuin, 1 ) 
quae ipsae quoque aliquantum valere videantur ad rem 
iudicandam. 

Sed ad rem ipsam revertamur. Liceat hic breviter 
referre, quid censeamus: Boethium verisimillimum est 
quattuor primos Euclidis elementorum libros in sermonem 
Latinum totos convertisse cum demonstrationibus' et figu- 
ris. Demonstrationes autem non omnes planis verbis ex- 
positas, sed ab exemplo quodam puris numeris et litteris 
insignitas fuisse coniciamus. Itaque postea eas facillime 
perire potuisse aut intermitti ab eo, qui ex Boethii libro 
elementorum [sive geometriae, artis geometricae] figuras, 
quae simpliciores sunt 2 ), excerpsisset. Ceterum ab illo ip- 
so agrimensorum argumenta illis ex Euclidis translatione 
excerptis addita et in unum cum eis collata esse viden- 



corum figuras easdem fere praebet atque cod. Vat. Otto- 
bon. saec. XIII l , quem n 3 signatum Friedleinius adhi- 
buit (v. ed. Friedl. 372). 

*) Veluti hic haec de codice lat. mon. 23511 sae- 
culi XII l : Is codex eiusdem familiae est, cuius codex 
13021; pars eius prior Euclidis translationem talem, qua- 
lem ille praebet, sed tantum ab quarti libri propositioni- 
bus, pars posterior, quam Friedleinius adhibuit, artis 
exemplar continet itaque etiam priorum trium librorum 
argumenta attamen ea magis corrupta quam posteriorum 
praebet. Figurae autem in eo codice Latinis numeris 
mixtis cum Indicis assignatae sunt, ita, ut illum codicem 
vetustiorem quam codicem 13021 existimes. Ob id quo- 
que in quaestionem nostram diligentissime adhibendus 
erit, quod meliores quam 13021 lectiones habere videtur. 
Nam ex comparata ipsa prima pagina apparet, ubi codex 
23511 erret, etiam 13021 falsam lectionem praebere, sed 
alias aliquot, quas librarii neglegentiae crimini des. 

2 ) Bic enim titulus, quem illis excerptis praescrip- 
tum fnisse coniciamus, in codice q, fol. 129 v exstat, qno 
loco legitur: Tituli inscriptio: Tituli praescriptio 



tur. Hoc IX potius quam X° post Christum saeculo, 
ante Gerberti scilicet aetatem, factuin esse equidem arbi- 
tror. Multo post autem, iueunte XI° fortasse saeculo, 
illis et abaci tabulam et minutias et definitionem nume- 
rorum aliaque addita esse existimem, ita ut ars geometriea 
(qnae fertur) Boethii nasceretur. •.* 

Ceterum hic, cum mihi in universum tantummqdo 
de Euclidis translatione vere Boethiana disserere in mente 
fuerit, quaerendi finem faciam. 



est elementorum quae figurae simpliciores sunt et 
ex his alii (!) componuntur quae in his etiam re- 
solvuntur . . .; infra autem, fol. 134 v (ed. Friedl. 373, 
29) haec verba scripta sunt: Incipit liber secundus 
artis geometri(c)ae de figuris. — Addi potest Gerber- 
tum Mantuae talia invenisse videri (v. Cantor, M. B. n. 
371 et Vorlesungen I 2 . 536), cum anno 982 aut 985 ex iti- 
nere in epistola ad Adalberonem Remorum episcopum 
data (v. Olleris, 41, ep. 76) haec scripsisset: Mantuae . . . 
reperimus (reperiemus (?) OJleris) . . . VIII volu- 
mina Boetii de astrologia praeclarissima quoque 
figurarum geometriae (quae tamen verba corrupta 
esse Olleris dixit) aliaque non minus admirand^ . . . . 
Ex hoc loco comparato cum artis ipso initio (v. ed. Friedl. 

373, 22): Euclidis de artis geometricae fi- 

guris obscure prolata . . ., collegerunt artw exemplar 
Gerbertum Mantuae repperisse. Quod minime equidem 
crediderim; at is,l qui artem compilavit, talia excerpta, 
qualia q praebet et qualia Gerbertum Mantuae invenisse 
verisimillimum est, in suum opus contulit et obscure 
prolata appellavit in illo prologo, qui partim ipsius 
Boethii est, partim ab illo inepte interpolatus videtur. 




